CELEX: 52009PC0580
Language: mt
Date: 2009-10-29
Title: Proposta għal deċiżjoni tal-Kunsill li tipprovdi l-għajnuna makrofinanzjarja lill-Ukraina (SEG(2009)1428)

Avviż Legali Importanti

|

52009PC0580

Proposta għal deċiżjoni tal-Kunsill li tipprovdi l-għajnuna makrofinanzjarja lill-Ukraina (SEG(2009)1428)  /* KUMM/2009/0580 finali - CNS 2009/0162 */  

	[pic] | IL-KUMMISSJONI TAL-KOMUNITAJIET EWROPEJ |Brussel 29.10.2009KUMM(2009)580 finali2009/0162 (CNS)Proposta għalDEĊIŻJONI TAL-KUNSILLli tipprovdi l-għajnuna makrofinanzjarja lill-Ukraina(SEG(2009)1428)MEMORANDUM TA’ SPJEGAZZJONIIL-KUNTEST TAL-PROPOSTA |11 | Ir-raġunijiet għall-proposta u l-għanijiet tagħha Il-Kummissjoni tipproponi li tipprovdi l-għajnuna makrofinanzjarja (MFA) lill-Ukraina f’forma ta’ self li jista’ jwassal sa EUR 500 miljun. L-għajnuna proposta hija maħsuba biex tikkontribwixxi lejn il-ħtiġijiet tal-bilanċ tal-pagamenti u l-ħtiġijiet għall-finanzjament tal-baġit Statali li ġew identifikati mill-Fond Monetarju Internazzjonali (FMI). Hija se tappoġġja l-programm ta' stabilizzazzjoni tal-awtoritajiet bil-għan li tiżgura kontijiet fiskali u esterni sostenibbli, u b'hekk tgħin lill-Ukraina tindirizza l-konsegwenzi tal-kriżi finanzjarja globali. L-għajnuna Komunitarja makrofinanzjarja proposta tkompli żżid mal-appoġġ tal-FMI previst skont l-Arranġament ta’ Riżerva (SBA) miftiehem mill-bord tal-FMI f’Novembru 2008. Tkompli żżid ukoll mal-għajnuna Komunitarja makrofinanzjarja lill-Ukraina mogħtija mill-Kunsill fl-2002[1], li tista’ twassal sa EUR 110 miljun u li sa issa għadha ma ġietx implimentata. Il-Kummissjoni biħsiebha timplimenta din l-għajnuna bħala l-ewwel stadju tal-għajnuna finanzjarja inġenerali mingħand l-UE għall-Ukraina li b’hekk tiġi tammonta għal EUR 610 miljun. L-għajnuna makrofinanzjarja Komunitarja se tkun eċċezzjonali u limitata fiż-żmien, u se tkun tiddependi partikolarment fuq il-progress fl-implimentazzjoni tal-programm attwali tal-FMI u fuq it-twettiq b’suċċess tal-kundizzjonijiet tal-politika ekonomika li se jkunu marbuta ma’ din l-għajnuna. |120 | Il-Kuntest ġenerali It-tranżizzjoni tal-Ukraina minn ekonomija ppjanata mill-Istat għal waħda tas-suq kienet relattivament diffiċli: fl-2008 il-PGD tal-Ukraina kien għadu ħafna iżjed baxx mil-livell tiegħu tal-1990. Fl-2000, wara żmien twil ta’ tnaqqis, reġa' beda t-tkabbir; ir-rata medja tat-tkabbir fil-perjodu bejn l-2000 u l-2008 kienet ta’ 6,9 %. Iżda malli bdiet il-kriżi globali, is-sitwazzjoni ekonomika tal-pajjiż marret lura b’mod drammatiku. Fl-2008, it-tkabbir reali tal-PGD tal-Ukraina kien biss ta’ 2,5 %, u fl-ewwel tliet xhur tal-2009 ġie stmat li l-PGD kien tnaqqas b’xi 20 % sena b’sena. L-iżjed tbassir reċenti tal-FMI għal din is-sena jipprevedi tnaqqis tal-PGD reali li jista’ jasal sa 14 %. Kemm ilha li ftiehmet dwar pakkett ta’ aġġustamenti marbutin mal-kriżi li jinkludi l-iżvalutazzjoni tal-munita, il-kont kurrenti tal-Ukraina tjieb sostanzjalment, minn żbilanċ ta' 7,2 % tal-PGD fl-2008 għal bilanċ favorevoli li mistenni jasal sa 0,5 % fl-2009. Dan it-titjib primarjament jirrifletti t-tnaqqis fl-iżbilanċ kummerċjali. Iżda filwaqt li l-bilanċ tal-kont kurrenti hu mistenni li jikseb żieda pożittiva żgħira fl-2009, l-Ukraina kellha u għad għandha żbilanċ fil-kont kapitali: Bit-telfa tal-fiduċja, telaq il-kapital, dak li qabel kien dieħel fil-pajjiż beda ħiereġ u naqas l-investiment barrani dirett. Pressjonijiet qawwija fuq il-kont kapitali kkawżaw pressjonijiet kbar fuq ir-riżervi internazzjonali li żżammew fuq livell xieraq biss minħabba l-finanzjament mill-FMI skont l-SBA. Ma’ dan, l-attività ekonomika mbaxxa qiegħda tikkawża nuqqas fid-dħul fiskali li qed jirriżulta fit-twessigħ tal-iżbilanċ baġitarju. L-aħħar stimi li ġew magħmula fil-kuntest tat-tieni analiżi tal-programm tal-SBA jindikaw mira għall-iżbilanċ baġitarju ta’ 8,6 % tal-PGD fl-2009. Id-deċiżjonijiet ta’ politika ekonomika li ġew adottati mill-awtoritajiet Ukraini fil-ħarifa tal-2008 ppermettew li jsir ftehim mal-FMI dwar arranġament ta’ finanzjament. F’Novembru 2008, il-Bord tal-FMI approva SBA ta’ 24 xahar għal 16,5 biljun Dollaru Amerikan, li jirrappreżenta 802 % tad-drittijiet tal-Ukraina għall-ġbid ta’ flus. L-aċċess eċċezzjonali ġie ġġustifikat minn kriżi gravi tal-kontijiet kurrenti u kapitali li ffaċċjat l-Ukraina lejn l-aħħar tal-2008. Ix-xokk ikkawżat mill-kundizzjoni kummerċjali negattiva marbuta ma’ nuqqas fid-domanda għal prodotti bħall-azzar Ukrain ħabat flimkien ma’ nuqqas fil-finanzjament marbut mal-kriżi bankarja u t-tnaqqis ta’ fiduċja min-naħa tad-depożitanti. Aktar fatturi li ppermettew dan l-aċċess eċċezzjonali għall-finanzjament tal-FMI kienu jinkludu (i) pożizzjoni sostenibbli fejn jikkonċerna d-dejn estern u pubbliku, (ii) prospetti tajbin għall-futur li l-Ukraina terġa' tikseb l-aċċess għas-swieq kapitali privati, u (iii) l-impenn domestiku lejn ir-riformi tal-politiki. Il-programm ta’ sentejn tal-FMI se jagħti l-biċċa l-kbira tal-finanzjament fil-bidu. L-ewwel taqsima ta’ selfa ta’ 4,5 biljun Dollaru Amerikan ġiet imħallsa immedjatament mad-deċiżjoni tal-Bord tal-FMI. It-tieni ħlas, ta’ 2,8 biljun Dollaru Amerikan, li fil-bidu ddewwem minħabba nuqqas ta’ qbil bejn il-gvern Ukrain u l-FMI dwar numru ta’ aspetti tal-programm, fl-aħħar sar f’Mejju 2009. Biċċa kbira mit-tieni taqsima tas-selfa (1,9 biljun Dollaru Amerikan) ġiet diretta dritt lejn il-baġit biex tgħin lill-Ukraina tissodisfa l-obbligi tagħha ta’ dejn barrani. Il-ħlas tat-tielet taqsima tas-selfa, ta’ 3,3 biljun Dollaru Amerikan, ġie approvat mill-Bord tal-FMI lejn l-aħħar ta’ Lulju 2009. Din it-taqsima ġiet allokata kollha kemm hi għall-baġit, ukoll biex tissodisfa l-obbligi ta' ħlas tal-gvern ġenerali. |130 | Id-dispożizzjonijiet eżistenti fil-qasam tal-proposta Fl-2002, il-Kunsill adotta deċiżjoni li tipprovdi sa EUR 110 miljun f’għajnuna makrofinanzjarja lill-Ukraina fuq medda medja ta’ żmien. Għadu ma sar l-ebda ħlas f’dan il-programm minħabba li l-kundizzjonijiet biex isir dan ma ġewx sodisfatti. Id-deċiżjoni tal-Kunsill għadha sseħħ u l-Kummissjoni biħsiebha timplimentaha qabel ma tingħata l-għajnuna ġdida proposta. |140 | Il-konsistenza ma' politiki u għanijiet oħrajn tal-Unjoni Il-programm ta' MFA jkompli ma' finanzjamenti oħra mingħand il-KE, b'mod partikolari mal-appoġġ tal-baġit fuq medda medja ta' żmien tal-ENPI (Strument Ewropew ta' Viċinat u Sħubija) li hu implimentat fil-qafas tal-Istrateġija tal-Pajjiżi għall-kooperazzjoni tal-UE mal-Ukraina. Għaldaqstant jista’ jgħin biex iżid l-influwenza tal-UE fuq it-tfassil tal-politika Ukraina, kif ukoll jgħin lill-Ukraina biex tegħleb il-kriżi kbira ekonomika tal-preżent. Il-programm tal-MFA jżid ukoll mal-finanzjament barrani li ġej mingħand l-FMI u l-Bank Dinji u mingħand donaturi bilaterali. L-MFA qed tiġi pprovduta wkoll fi żmien meta l-UE qiegħda tgħin fil-mobilizzazzjoni ta’ finanzi għall-appoġġ tar-riforma tas-settur tal-enerġija Ukrain. Il-Kummissjoni u l-Istituzzjonijiet imdaħħla (l-FMI, il-Bank Dinji, il-BERŻ (Bank Ewropew għar-Rikostruzzjoni u l-Iżvilupp) u l-BEI), skont ir-regoli, kapaċitajiet u kundizzjonijiet individwali tagħhom, qed jaħdmu flimkien fuq pakkett ta’ appoġġ għall-awtoritajiet Ukraini li hu maħsub biex jgħin fl-iżvilupp ta’ soluzzjoni sostenibbli tal-obbligi fuq medda medja ta’ żmien għall-ħlas tal-gass u tat-trasport tiegħu. L-MFA proposta mhuwiex maħsub li se tkun marbuta direttament ma’ dan il-pakkett. B’danakollu, hi tkun tappoġġa, partikolarment permezz ta’ kondizzjonalità xierqa, l-istabilizzazzjoni u r-riformi ekonomiċi tal-Ukraina, inklużi r-riformi fis-settur tal-gass u flimkien ma' dawn, riformi tax-xibka ta' sigurtà soċjali. |KONSULTAZZJONI TAL-PARTIJIET INTERESSATI U STIMA TAL-IMPATT |Konsultazzjoni mal-partijiet interessati |219 | Waqt it-tħejjija tal-proposta preżenti tal-Kummissjoni, is-servizzi tal Kummissjoni kienu f’kuntatt mal-awtoritajiet Ukraini, mal-FMI, mal-Bank Dinji, mal-BERŻ u ma’ donaturi u kredituri bilaterali potenzjali, biex jiddiskutu l-ħtiġijiet tal-għajnuna. Il-Kumitat Ekonomiku u Finanzjarju (KEF) ġie kkonsultat u ma ħareġ b’ebda oġġezzjoni. Wara l-adozzjoni tad-Deċiżjoni tal-Kunsill, is-servizzi tal-Kummissjoni se jinnegozjaw mal-awtoritajiet tal-Ukraina, Memorandum ta' Arranġament u Ftehim dwar is-Self biex jiġu stipulati fid-dettall il-modalitajiet tal-implimentazzjoni tal-għajnuna. |Il-Ġbir u l-użu tal-għarfien espert |229 | Valutazzjoni tal-Ħidma li tagħmel stima tal-kwalità u l-affidabbiltà taċ-ċirkwiti finanzjarji pubbliċi Ukraini u tal-kontrolli amministrattivi se titħejja mill-Kummissjoni bl-għajnuna ta’ konsulenti esterni. |230 | Stima tal-impatt L-għajnuna makrofinanzjarja se jkollha impatt immedjat fuq il-bilanċ tal-ħlasijiet u fuq il-baġit Statali tal-Ukraina u b’dan il-mod se tikkontribwixxi biex jittaffew il-pressjonijiet finanzjarji fuq l-implimentazzjoni tal-programm ekonomiku tal-awtoritajiet. L-għajnuna makrofinanzjarja tkompli tappoġġja l-miri ġenerali tal-programm ta’ stabilizzazzjoni miftiehem mal-FMI. Il-finanzjament ta’ proġetti jew l-għajnuna teknika mhumiex adattati biex jilħqu dawn il-miri makroekonomiċi. L-għajnuna tingħata bħala bilanċ tal-pagamenti u appoġġ għall-baġit, biex kull għotja tikkontribwixxi għall-akkumulazzjoni ta’ riżervi fil-Bank Ċentrali u biex jintlaħqu l-ħtiġijiet għall-finanzjament barrani tal-baġit Statali, kif previst fil-programm ta’ stabilizzazzjoni makroekonomika. |L-ELEMENTI ġURIDIċI TAL-PROPOSTA |305 | Sinteżi tal-azzjoni proposta Il-Kummissjoni se tpoġġi għad-dispożizzjoni tal-Ukraina l-għajnuna makrofinanzjarja (MFA) f’forma ta’ self li jista’ jwassal sa EUR 500 miljun. Għal dan il-għan, il-Kummissjoni se tkun tista’ tissellef l-ammont korrispondenti fis-swieq kapitali jew mingħand istituzzjonijiet finanzjarji. Dan se jżid mal-ammont ta’ EUR 110 miljun mogħti mid-deċiżjoni tal-Kunsill 2002/639/KE, li mbagħad ikun implimentat bħala l-ewwel stadju tal-appoġġ finanzjarju ġenerali mill-UE għall-Ukraina. L-għajnuna se tkun disponibbli f’żewġ partijiet. Il-maturità medja massima tas-self ma għandhiex taqbeż il-15-il sena. L-għajnuna se tkun ġestita mill-Kummissjoni li għandha tiftiehem mal-awtoritajiet dwar il-kundizzjonijiet speċifiċi finanzjarji u tal-politika ekonomika marbuta mal-ħlas tal-partijiet tas-self. Id-dispożizzjonijiet speċifiċi dwar il-prevenzjoni tal-frodi u irregolaritajiet oħra, konsistenti mar-Regolamenti Finanzjarji, se jkunu kkunsidrati kif xieraq. L-għajnuna tkun kompletament konsistenti mal-miri makroekonomiċi diġà ffissati fil-pjani tal-politika ekonomika tal-Ukraina miftehmin mal-FMI. Tkun kunsistenti wkoll mal-miri politiċi fuq medda ta’ żmien itwal li huma previsti fil-Ftehim ta’ Sħubija u Kooperazzjoni bejn l-UE u l-Ukraina, u aktar reċenti, fil-Pjan ta’ Ħidma adottat bejn l-UE u l-Ukraina fl-2005 fil-qafas tal-Politika Ewropea tal-Viċinat u l-Ftehim ta’ Assoċjazzjoni li bħalissa qed jiġi nnegozjat. Fir-rigward tal-kundizzjonijiet speċifiċi tal-politika ekonomika marbuta mal-ħlas tas-self, il-Kummissjoni biħsiebha tiffoka fuq għadd limitat ta’ oqsma, inklużi partikolarment il-ġestjoni tal-finanzi pubbliċi u r-riformi tax-xibka tas-sigurtà soċjali marbutin mar-riformi fis-settur tal-enerġija. Barra minn hekk, il-Kummissjoni għandha mnejn tikkonsidra li timmira għal politiki speċifiċi ta' importanza partikolari, bħalma huma l-prijoritajiet li ġew identifikati fir-rapport dwar l-implimentazzjoni tal-Politika Ewropea tal-Viċinat (Rapport ta’ Progress tal-PEV) ta’ April 2009, jew miżuri li jitqiesu li huma xierqa wara l-Valutazzjoni tal-Ħidma. |310 | Il-Bażi Ġuridika L-Artikolu 308 tat-Trattat. |329 | Il-Prinċipju tas-sussidjarjetà Il-proposta hija fil-kompetenza esklussiva tal-Komunità. Għaldaqstant, il-prinċipju tas-sussidjarjetà ma japplikax. |Il-Prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |331 | L-ammont propost tal-għajnuna ġdida – sa EUR 500 miljun – jikkorrispondi għal madwar 25 % tal-ħtiġijiet residwi tal-finanzjament barrani għall-Ukraina għas-sena 2009 minbarra l-appoġġ makroekonomiku pprovdut mill-FMI u l-Bank Dinji. Dawn il-ħtiġijiet ġew stmati mill-FMI li jwasslu għal 2,8 biljun Dollaru Amerikan jew EUR 2 biljuni. Il-Komunità qed tieħu fuqha dan il-livell ta’ responsabbiltà minħabba li qed tqis dan il-mument eċċezzjonali attwali, hekk kif il-kriżi globali qed tiżvolġi u qed ikollha effett serju fuq l-ekonomija tal-Ukraina. |L-għażla tal-istrumenti |341 | L-istrumenti proposti: oħra. |342 | Fin-nuqqas ta’ regolament ta’ qafas għall-istrument ta’ għajnuna makrofinanzjarja, deċiżjoni ad hoc tal-Kunsill skont l-Artikolu 308 tat-Trattat hija l-uniku strument ġuridiku disponibbli għal din l-għajnuna. |L-implikazzjoni baġitarja |401 | Il-forniment tal-Fond ta’ Garanzija huwa mistenni li jsir fl-2012 u li jwassal għall-ammont massimu ta' EUR 45 miljun, konformi mar-Regolament dwar il-Fond ta’ Garanzija[2]. Dan jikkorrispondi għal 9 % tal-EUR 500 miljun self li hu maħsub biex jingħata fl-2010. |INFORMAZZJONI ADDIZZJONALI |Klawżola ta’ analiżi/reviżjoni/estinzjoni |533 | Il-proposta tistipula perjodu limitat ta’ disponibilità. |1.  2009/0162 (CNS)Proposta għalDEĊIŻJONI TAL-KUNSILLli tipprovdi l-għajnuna makrofinanzjarja lill-UkrainaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Wara li kkonsulta mal-Kumitat Ekonomiku u Finanzjarju,Billi:2.  Ir-relazzjonijiet bejn l-Ukraina u l-Unjoni Ewropea qegħdin jiżviluppaw fi ħdan il-qafas tal-Politika Ewropea tal-Viċinat. Fl-2005, il-Komunità u l-Ukraina ftiehmu dwar Pjan ta’ Ħidma tal-Politika Ewropea tal-Viċinat u identifikaw il-prijoritajiet għal medda medja ta’ żmien fir-relazzjonijiet bejn l-UE u l-Ukraina. Mill-2007 ’l hawn, il-Komunità u l-Ukraina ilhom jinnegozjaw Ftehim ta’ Assoċjazzjoni li hu maħsub biex jieħu post il-Ftehim ta’ Sħubija u Kooperazzjoni li hemm issa. Il-qafas tar-relazzjonijiet bejn l-UE u l-Ukraina huwa mtejjeb ukoll mis-Sħubija l-gdida tal-Lvant.3.  L-ekonomija Ukraina qed tiġi milquta dejjem iżjed mill-kriżi finanzjarja internazzjonali b'riżultat ta' produzzjoni li qed tonqos b'mod drammatiku, ta' pożizzjoni fiskali li qed tiħżien u dejjem aktar ħtiġijiet għal finanzjament barrani.4.  L-istabbilizzazzjoni u l-irkupru ekonomiku tal-Ukraina huma megħjuna minn għajnuna finanzjarja tal-Fond Monetarju Internazzjonali (FMI). L-Arranġament ta’ Riżerva (SBA) tal-FMI għall-Ukraina ġie approvat f’Novembru 2008.5.  Wara li l-pożizzjoni fiskali kompliet tiħżien, parti kbira mit-tieni taqsima tas-self skont l-SBA tal-FMI u t-tielet taqsima kollha ġew diretti għall-baġit.6.  L-Ukraina talbet l-għajnuna makrofinanzjarja Komunitarja minħabba li s-sitwazzjoni u l-perspettiva ekonomiċi qegħdin imorru għall-agħar.7.  Minħabba li għad hemm diskrepanza finanzjarja residwa fil-bilanċ tal-pagamenti bejn l-2009 u l-2010, l-għajnuna makrofinanzjarja hija meqjusa li hi reazzjoni f’waqtha għat-talba tal-Ukraina għas-sostenn tal-istabbilizzazzjoni ekonomika flimkien mal-programm preżenti tal-FMI. L-għajnuna finanzjarja kurrenti hija mistennija wkoll li se tgħin biex ittaffi l-ħtiġijiet barranin għall-finanzjament tal-baġit.8.  L-għajnuna makrofinanzjarja hija pprovduta lill-Ukraina b’żieda għall-faċilità tas-self fuq il-bażi tad-Deċiżjoni tal-Kunsill 2002/639/KE tat-12 ta’ Lulju 2002 li tipprovdi l-għajnuna makrofinanzjarja supplimentari lill-Ukraina[5],9.  Sabiex tkun żgurata l-protezzjoni effikaċi tal-interessi finanzjarji tal-Komunità marbuta ma' din l-għajnuna finanzjarja, huwa meħtieġ illi jkun hemm provvediment għal miżuri xierqa mill-Ukraina relatati mal-prevenzjoni ta', u l-ġlieda kontra l-frodi, il-korruzzjoni u irregolaritajiet oħra marbuta ma' din l-għajnuna, kif ukoll għal spezzjonijiet mill-Kummissjoni u verifiki mill-Qorti tal-Awdituri.10.  Il-ħruġ tal-għajnuna finanzjarja Komunitarja huwa bla ħsara għas-setgħat tal-awtorità baġitarja.11.  Din l-għajnuna għandha tiġi amministrata mill-Kummissjoni, b'konsultazzjoni mal-Kumitat Ekonomiku u Finanzjarju.12.  Għall-adozzjoni ta' din id-Deċiżjoni, it-Trattat ma jiddisponix dwar poteri għajr dawk li hemm fl-Artikolu 308,IDDEĊIEDA KIF ĠEJ:Artikolu 11. Il-Komunità għandha tpoġġi għad-dispożizzjoni tal-Ukraina, l-għajnuna makrofinanzjarja fl-għamla ta’ faċilità ta’ self b’ammont prinċipali massimu ta’ EUR 500 miljun u maturità medja massima ta’ 15-il sena bil-ħsieb li tgħin l-istabbilizzazzjoni ekonomika tal-Ukraina u ttaffi l-bilanċ tal-pagamenti u l-ħtiġijiet baġitarji tagħha kif identifikati fil-programm attwali tal-FMI.2. Għal dan il-għan, il-Kummissjoni għandha s-setgħa li tissellef ir-riżorsi meħtieġa f’isem il-Komunità Ewropea.3. Ir-rilaxx tal-għajnuna finanzjarja Komunitarja għandu jiġi amministrat mill-Kummissjoni b'mod konsistenti mal-ftehimiet jew l-arranġamenti milħuqa bejn l-FMI u l-Ukraina.4. L-għajnuna finanzjarja Komunitarja għandha tkun disponibbli għal sentejn li jibdew mill-ewwel jum wara d-dħul fis-seħħ tal-Memorandum ta' Ftehim imsemmi fl-Artikolu 2(1). Madankollu, jekk iċ-ċirkostanzi jitolbu hekk, il-Kummissjoni, wara konsultazzjoni mal-Kumitat Ekonomiku u Finanzjarju, tista' tiddeċiedi illi testendi l-perjodu ta' disponibbiltà bi żmien massimu ta' sena.Artikolu 21. Il-Kummissjoni ngħatat is-setgħa illi tiftiehem mal-Awtoritajiet tal-Ukraina, wara konsultazzjoni mal-Kumitat Ekonomiku u Finanzjarju, il-kundizzjonijiet tal-politika ekonomika marbuta ma' din l-għajnuna makrofinanzjarja Komunitarja, li għandhom jiġu stabbiliti f'Memorandum ta' Ftehim. Il-kundizzjonijiet se jkunu konsistenti mal-ftehimiet jew l-arranġamenti ta' bejn l-FMI u l-Ukraina. It-termini finanzjarji dettaljati tal-għajnuna għandhom jiġu stipulati fi Ftehim ta’ Self li għandu jintlaħaq bejn il-Kummissjoni u l-awtoritajiet Ukraini.2. Matul l-implimentazzjoni tal-għajnuna finanzjarja Komunitarja, il-Kummissjoni għandha tissorvelja l-validità tal-arranġamenti finanzjarji Ukraini, tal-proċeduri amministrattivi, u tal-mekkaniżmi interni u esterni ta' kontroll li huma rilevanti għal din l-għajnuna.3. Minn żmien għal żmien, f’perjodi regolari, il-Kummissjoni għandha tivverifika li l-politiki ekonomiċi tal-Ukraina jkunu konformi mal-għanijiet tal-għajnuna Komunitarja u li l-kundizzjonijiet tal-politika ekonomika miftiehma jkunu qed jitħarsu b’mod sodisfaċenti. Hi u tagħmel dan, il-Kummissjoni għandha tikkoordina mill-qrib mal-FMI u mal-Bank Dinji, u fejn meħtieġ, mal-Kumitat Ekonomiku u Finanzjarju.Artikolu 31. L-għajnuna finanzjarja Komunitarja għandha titpoġġa għad-dispożizzjoni tal-Ukraina mill-Kummissjoni f’żewġ pagamenti ta' self, soġġetti għall-kundizzjonijiet tal-paragrafu 2. L-ammonti ta’ kull pagament se jkunu stipulati fil-Memorandum ta’ Ftehim.2. Il-Kummissjoni għandha tiddeċiedi dwar ir-rilaxx tal-pagamenti soġġett għall-implimentazzjoni sodisfaċenti tal-kundizzjonijiet tal-politika ekonomika miftiehma fil-Memorandum ta’ Ftehim. Il-ħlas tat-tieni pagament ma għandux isir qabel tliet xhur mir-rilaxx tal-ewwel pagament.3. II-fondi Komunitarji għandhom jitħallsu lill-Bank Nazzjonali tal-Ukraina. Mingħajr ħsara għad-dispożizzjonijiet li jridu jiġu miftiehma fil-Memorandum ta' Ftehim, inkluża konferma ta' ħtiġijiet finanzjarji baġitarji residwi, il-fondi jistgħu jiġu ttrasferiti fit-Teżor tal-Ukraina bħala l-benefiċjarju aħħari.Artikolu 41. L-operazzjonijiet ta' self u tislif imsemmija f’din id-Deċiżjoni għandhom isiru f’euro bl-istess data tal-valur u ma għandhomx jinvolvu l-Komunità fit-trasformazzjoni tal-maturitajiet, fi kwalunkwe riskju fil-kambju jew fir-rata tal-imgħax, jew fi kwalunkwe riskju kummerċjali ieħor.2. Il-Kummissjoni għandha tieħu l-passi meħtieġa, jekk l-Ukraina tkun tixtieq, biex tiżgura li fit-termini u l-kundizzjonijiet tas-self tkun inkuża klawżola għall-ħlas qabel iż-żmien u li jkollha klawżola korrispondenti fit-termini u l-kundizzjonijiet tal-operazzjonijiet tas-self.3. Fuq talba tal-Ukraina, u jekk ikun possibbli titjib fir-rata tal-imgħax tas-self, il-Kummissjoni tista' tarġa’ tiffinanzja s-self kollu tal-bidu, jew parti minnu, jew tirristruttura l-kundizzjonijiet finanzjarji korrispondenti. L-attivitajiet ta' rifinanzjar jew ristrutturar għandhom isiru skont il-kundizzjonijiet stipulati fil-paragrafu 1 u ma għandux ikollhom l-effett li jestendu l-maturità medja tas-self ikkonċernat jew li jżidu l-ammont tal-kapital li jkun hemm pendenti fid-data li jsir ir-rifinanzjar jew ir-ristrutturar.4. L-ispejjeż kollha mġarrba mill-Komunità li huma marbutin mal-operazzjonijiet ta' self u tislif taħt din id-Deċiżjoni għandhom jiġu mġarrba mill-Ukraina.5. Il-Kumitat Ekonomiku u Finanzjarju għandu jinżamm infurmat bl-iżviluppi fl-operazzjonijiet imsemmija fil-paragrafi 2 u 3.Artikolu 5L-għajnuna finanzjarja Komunitarja għandha tiġi implimentata skont id-dispożizzjonijiet tar-Regolament tal-Kunsill (KE, EURATOM) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej[6] u r-regoli tal-implimentazzjoni tiegħu[7]. B’mod partikolari, il-Memorandum ta’ Ftehim u l-Ftehimiet ta’ Self li għandu jsir qbil dwarhom mal-awtoritajiet tal-Ukraina, għandhom jistipulaw miżuri xierqa mill-Ukraina marbuta mal-prevenzjoni ta' u l-ġlieda kontra, il-frodi, il-korruzzjoni u irregolaritajiet oħra li jinfluwenzaw l-għajnuna. Huma għandhom jistipulaw ukoll għal kontrolli mill-Kummissjoni, inkluż mill-Uffiċċju Ewropew ta' Kontra l-Frodi (OLAF), bid-dritt li jsiru kontrolli u spezzjonijiet fuq il-post, u għal verifiki mill-Qorti tal-Awdituri, fejn xieraq, li jitwettqu fuq il-post.Artikolu 6Sal- 31 ta’ Awwissu ta' kull sena, il-Kummissjoni għandha tibgħat rapport lill-Parlament Ewropew u lill-Kunsill, u dan għandu jinkludi evalwazzjoni tal-implimentazzjoni ta’ din id-Deċiżjoni fis-sena preċedenti. Ir-rapport għandu jindika r-rabta bejn il-kundizzjonijiet ta’ politika kif stipulati f'Memorandum ta' Ftehim skont l-Artikolu 2(1), il-prestazzjoni ekonomika u fiskali attwali tal-Ukraina, u d-deċiżjoni tal-Kummissjoni biex toħroġ il-pagamenti tal-għajnuna.Artikolu 7Din id-Deċiżjoni għandha tidħol fis-seħħ fil-jum ta' wara li tiġi pubblikata f’Il-Ġurnal Uffiċjali tal-Unjoni Ewropea .Magħmul fi Brussell, […]Għall-KunsillJoaquin ALMUNIA Membru tal-KummissjoniDIKJARAZZJONI FINANZJARJA LEĠIŻLATTIVA1. ISEM IL-PROPOSTA:Għajnuna makrofinanzjarja lill-Ukraina2. IL-QAFAS TAL-ABM / ABBIl-Qasam/l-Oqsma tal-Politika kkonċernat/i u l-Attività/l-Attivitajiet assoċjata/i:Titolu 01 – Affarijiet Ekonomiċi u Finanzjarji, 03- Affarijiet ekonomiċi u finanzjari3. LINJI TAL-BAĠIT3.1. Linji tal-baġit (linji operattivi u linji relatati ta’ assistenza teknika u amministrattiva (ex-linji BA)), inklużi l-intestaturi tagħhom:01 04 0114 Proviżjonament tal-Fond ta’ Garanzija3.2. Tul ta' żmien tal-azzjoni u tal-impatt finanzjarju:Il-ħlasijiet se jsiru f’żewġ taqsimiet fl-2010. Iżda, ma jistax jiġi eskluż dewmien li jtawwal il-proċess.3.3. Il-karatteristiċi tal-baġit:Il-linja tal-baġit | It-tip ta’ nfiq | Ġdid | Kontribuzzjoni mill-EFTA | Kontribuzzjonijiet mill-pajjiżi applikanti | L-intestatura fil-perspettiva finanzjarja |01.04.01.14 | Obbligatorju | Iddifferenzjat | LE | LE | LE | Nru 4 |Għajnuna fl-għamla ta’ self01 04 01 14 - Proviżjonament tal-Fond ta’ GaranzijaIl-Fond ta’ Garanzija għal azzjonijiet esterni għandu jiġi allokat skont ir-Regolament tal-Fond kif emendat. B’konformità ma’ dan ir-Regolament, is-self mhuwiex aktar allokat għall-ammont sħiħ fil-waqt tad-deċiżjoni imma bbażat fuq l-ammont pendenti fit-tmiem ta’ sena. L-ammont ta' proviżjoni huwa kkalkolat fil-bidu tas-sena "n" bħala d-differenza bejn l-ammont fil-mira u l-attivi netti tal-Fond fi tmiem is-sena “n-1”. Dan l-ammont ta’ proviżjoni huwa introdott fis-sena "n" għall-baġit preliminari "n+1" u effettivament imħallas fi tranżazzjoni waħda fil-bidu tas-sena "n+1" mill-"proviżjonament tal-Fond ta’ Garanzija" (linja tal-baġit 01 04 01 14).Konsegwentement, 9 % (massimu ta’ EUR 45 miljun) tal-ammont imħallas effettivament se jkun meqjus fl-ammont fil-mira fi tmiem is-sena “n-1” għall-kalkolu tal-proviżjoni tal-Fond.01 04 01 04 – Garanzija tal-KE għas-self Komunitarju mogħti għall-għajnuna makrofinanzjarja lil pajjiżi terzi.L-entrata baġitarja (“p.m.”) li tirrifletti l-garanzija baġitarja għas-self (EUR 500 miljun) se tiġi attivata biss fil-każ ta’ sejħa effettiva fuq il-garanzija. Mhuwiex mistenni li tintuża l-garanzija baġitarja.4. SOMMARJU TAR-RIŻORSI4.1. Ir-riżorsi finanzjarji4.1.1. Sommarju tal-approprjazzjonijiet tal-impenn (AI) u tal-approprjazzjonijiet tal-ħlas (AĦ)f’miljuni ta’ EUR (sa 3 ċifri wara l-punt deċimali)It-tip ta’ nfiq | It-Taqsima nru | 2009 | 2010 | Total |Spiża operattiva[8] |L-approprjazzjonijiet tal-impenn (AI) | 8.1. | a | 0 | 0 |L-approprjazzjonijiet tal-ħlas (AĦ) | b | 0 | 0 |Nefqa amministrattiva fi ħdan l-ammont ta' referenza[9] |L-għajnuna teknika u amministrattiva (AMD) | 8.2.4. | c | 0 | 0 |L-AMMONT TOTALI TA’ REFERENZA |L-approprjazzjonijiet tal-impenn | a+c | 0 | 0 |L-approprjazzjonijiet tal-ħlas | b+c | 0 | 0 |Nefqa amministrattiva mhux inkluża fl-ammont ta' referenza[10] |Ir-riżorsi umani u l-infiq li għandu x’jaqsam magħhom (AMD) | 8.2.5. | d | 0 | 0 |L-ispejjeż amministrattivi, minbarra r-riżorsi umani u l-ispejjeż li għandhom x’jaqsmu magħhom, mhux inklużi fl-ammont ta’ referenza (AMD) | 8.2.6. | e | 0 | 0 |L-ispiża finanzjarja totali indikattiva tal-intervent |AI TOTALI inkluża l-ispiża tar-Riżorsi Umani | a+c+d+e | 0 | 0 |TOTAL tal-AĦ, inklużi l-ispiża tar-Riżorsi Umani | b+c+d+e | 0 | 0 |4.1.2. Il-kompatibbiltà mal-Ipprogrammar FinanzjarjuX Il-proposta hija kompatibbli mal-programm finanzjarju attwali.( Il-proposta se tkun teħtieġ l-ipprogrammar mill-ġdid tal-intestatura rilevanti fil-perspettiva finanzjarja.( Jista' jkun li l-proposta tkun teħtieġ l-applikazzjoni tad-dispożizzjonijiet tal-Ftehim Interistituzzjonali[11] (jiġifieri strument ta’ flessibbiltà jew reviżjoni tal-perspettiva finanzjarja).4.1.3. L-impatt finanzjarju fuq id-dħulX Il-proposta ma għandha l-ebda implikazzjoni finanzjarja fuq id-dħul.( Il-proposta għandha impatt finanzjarju – l-effett fuq id-dħul huwa dan li ġej:4.2. Ir-Riżorsi Umani tal-FTE (inklużi l-uffiċjali, u l-persunal temporanju u estern) – ara d-dettalji fil-punt 8.2.1.Ir-rekwiżiti annwali | 2009 | 2010 |L-għadd totali tar-riżorsi umani | 1/3 | 1/3 |5. IL-KARATTERISTIĊI U L-GĦANIJIET5.1. Il-ħtiġijiet li jridu jiġu sodisfatti fil-medda qasira jew twila ta’ żmienL-ekonomija Ukraina ntlaqtet ħażin ħafna mill-kriżi ekonomika u finanzjarja globali. It-tkabbir ekonomiku beda jiddeċellera fl-aħħar sitt xhur tal-2008 u l-produzzjoni mistennija tonqos b’14 % fl-2009. Minkejja li l-iżbilanċ tal-kont kurrenti qed jonqos, it-total tal-ħtiġijiet ta’ finzjament barrani għadu għoli minħabba żieda fl-obbligi tal-ħlas lura tad-dejn fuq medda qasira ta’ żmien. Għas-sena 2009 biss, il-Fond Monetarju Internazzjonali identifika distakk finanzjarju estern residwu li jammonta għal 2,8 biljun Dollaru Amerikan. Għall-2010 huma mistennija ħtiġijiet ta’ finanzjament barrani daqsxejn inqas, iżda b’danakollu jibqgħu sostanzjali. Il-Komunità Ewropea mistennija li tkopri parti minn dawn il-ħtiġijiet residwi ta’ finanzjament barrani.5.2. Il-valur miżjud tal-involviment tal-Komunità u l-koerenza tal-proposta ma’ strumenti finanzjarji oħrajn u s-sinerġija possibbliIs-sostenn finanzjarju tal-Komunità jirrefletti l-importanza strateġika tal-Ukraina għall-Politika Ewropea tal-Viċinat. L-għajnuna makrofinanzjarja hija strument xieraq biex tikkomplementa l-għajnuna Komunitarja eżistenti u tikkontribwixxi għal programm ta' stabilizzazzjoni ekonomika ffinanzjat kompletament u appoġġat mill-FMI. Għalhekk, jistgħu jiġu stabbiliti sinerġiji importanti fir-rigward tal-impatt tagħha fuq ir-riforma u l-istabbilizzazzjoni ekonomika.5.3. Għanijiet, riżultati mistennija u indikaturi tal-proposta relatati fil-kuntest tal-qafas ABMFl-Attività “Affarijiet Ekonomiċi u Finanzjarji Internazzjonali" tad-Direttorat Ġenerali għall-Affarijiet Ekonomiċi u Finanzjarji, l-Għan tal-“għoti tal-għajnuna makrofinanzjarja lil pajjiżi terzi fir-riżoluzzjoni tal-kriżijiet fil-bilanċ tal-ħlasijiet tagħhom u r-ristawr tas-sostenibbiltà tad-dejn estern tagħhom” huwa marbut mal-għan ġenerali “tal-promozzjoni tal-prosperità lil hinn mill-UE”.L-indikaturi marbutin ma’ dan huma “il-bilanċ tal-kont kurrenti bħala perċentwal tal-PGD” (ir-riżultat mistenni: tejbien), “dejn estern bħala perċentwal tal-PGD" (ir-riżultat mistenni: Tnaqqis) u “riżervi uffiċjali f’xhur, ta’ importazzjonijiet ta’ oġġetti u servizzi" (ir-riżultat mistenni: stabbilizzazzjoni jew żieda).5.4. Il-Metodu tal-Implimentazzjoni (indikattiv)X Ġestjoni ċċentralizzataX direttament mill-Kummissjoni( indirettament b’delega lil:( l-Aġenziji eżekuttivi( l-entitajiet imwaqqfin mill-Komunitajiet kif imsemmi fl-Artikolu 185 tar-Regolament Finanzjarju( l-entitajiet nazzjonali tas-settur pubbliku/l-entitajiet b’missjoni ta’ servizz pubbliku( Ġestjoni konġunta jew iddeċentralizzata( mal-Istati Membri( ma’ Pajjiżi terzi( Ġestjoni konġunta ma’ organizzazzjonijiet internazzjonali (jekk jogħġbok speċifika)Suġġerimenti rilevanti:6. IL-MONITORAĠĠ U L-EVALWAZZJONI6.1. Is-sistema ta’ monitoraġġIl-monitoraġġ tal-azzjoni mis-servizzi tal-Kummissjoni se jsir abbażi ta’ miżuri ta’ politika makroekonomika u strutturali li għandhom jiġu miftiehma mal-awtoritajiet Ukraini f’Memorandum ta’ Ftehim. L-awtoritajiet se jkollhom jirrapportaw dwar dawk il-miżuri lis-servizzi tal-Kummissjoni fuq bażi regolari. Id-Delegazzjoni tal-Kummissjoni Ewropea fi Kyiv se tipprovdi wkoll rappurtar dwar kwistjonijiet rilevanti għall-monitoraġġ tal-għajnuna. Is-servizzi tal-Kummissjoni se jibqgħu f’kuntatt mill-qrib mal-FMI u l-Bank Dinji biex jibbenefikaw mill-għarfien espert tagħhom.6.2. L-evalwazzjoni6.2.1. L-evalwazzjoni ex-anteEvalwazzjoni ex ante twettqet mis-servizzi tal-Kummissjoni (mill-Unità D3 tad-Direttorat Ġenerali għall-Affarijiet Ekonomiċi u Finanzjarji).6.2.2. Miżuri meħuda wara evalwazzjoni intermedja/ex-post (tagħlimiet minn esperjenzi simili fl-imgħoddi):Mill-2004 twettqu b'kollox disa' evalwazzjonijiet ex-post fuq attivitajiet ta' għajnuna makrofinanzjarja, inklużi tnejn fl-istati indipendenti l-ġodda tal-ex Unjoni Sovjetika (l-Armenja, it-Taġikistan). Dawn l-evalwazzjonijiet s'issa kkonkludew li l-azzjonijiet tal-MFA tabilħaqq jikkontribwixxu, minkejja li xi kultant modestament u indirettament, għat-titjib tas-sostenibbiltà esterna, l-istabbilità makroekonomika u l-kisba ta’ riformi strutturali fil-pajjiż benefiċjarju. Fil-biċċa l-kbira tal-każijiet l-operazzjonijiet tal-MFA kellhom effett pożittiv fuq il-bilanċ tal-pagamenti tal-pajjiż benefiċjarju u kkontribwew biex jonqsu l-pressjonijiet baġitarji. Huma wasslu wkoll biex ikun hemm tkabbir ekonomiku kemm kemm ogħla.6.2.3. It-termini u l-frekwenza tal-evalwazzjoni fil-ġejjieniHuwa ppjanat li ssir evalwazzjoni ex-post indipendenti tal-għajnuna lill-Ukraina fil-programm multiannwali tal-evalwazzjoni tad-Direttorat Ġenerali għall-Affarijiet Ekonomiċi u Finanzjarji.7. IL-MIżURI KONTRA L-FRODIIs-servizzi tal-Kummissjoni ħolqu programm kontinwu ta’ Valutazzjonijiet Operattivi taċ-ċikli finanzjarji u l-proċeduri amministrattivi fil-pajjiżi terzi kollha li jibbenefikaw mill-għajnuna makrofinanzjarja Komunitarja sabiex jitħarsu r-rekwiżiti tar-Regolament Finanzjarju applikabbli għall-Baġit Ġenerali tal-Komunitajiet Ewropej.Fl-Ukraina għadha ma saritx Stima tal-Ħidma, iżda ġie ppubblikat studju tal-Prestazzjoni tal-Ġestjoni Finanzjarja Pubblika tal-Bank Dinji f’Marzu 2007. Il-Kummissjoni Ewropea minn hawn u ftit ieħor se tikkummissjona l-ewwel Stima ta' Ħidma. Ir-riżultati se jintużaw bħala gwida għad-definizzjoni tal-miżuri politiċi speċifiċi li se jkunu marbuta mar-rilaxx tal-għajnuna, bil-ħsieb li tissaħħaħ l-effiċjenza, it-trasparenza u r-responsabbiltà tas-sistemi tal-ġestjoni tal-finanzi pubbliċi fl-Ukraina.Il-bażi ġuridika proposta għall-għajnuna makrofinanzjarja lill-Ukraina tinkludi dispożizzjoni dwar il-miżuri tal-prevenzjoni tal-frodi. Dawn il-miżuri se jiġu elaborati aktar f’Memorandum ta’ Ftehim u fil-ftehim dwar is-self. Huwa maħsub li għadd ta’ kundizzjonijiet politiċi speċifiċi se jkunu marbuta mal-għajnuna, prinċipalment fil-qasam tal-ġestjoni tal-finanzi pubbliċi, bil-ħsieb li tissaħħaħ l-effiċjenza, it-trasparenza u r-responsabbiltà tal-għajnuna. L-għajnuna makrofinanzjarja se tkun suġġetta għall-proċeduri ta’ verifika, kontroll u awditjar fir-responsabbiltà tal-Kummissjoni, inkluż l-Uffiċċju Ewropew ta' Kontra l-Frodi (OLAF), u l-Qorti Ewropea tal-Awdituri.8. ID-DETTALJI TAR-RIŻORSI8.1. L-għanijiet tal-proposta skont l-ispiża finanzjarja tagħhomL-approprjazzjonijiet tal-impenn f’miljuni ta’ EUR (sa tliet ċifri wara l-punt deċimali)Is-Sena 2009 | Is-Sena n+1 | Sena n+2 | Is-Sena n+3 | Sena n+4 | Is-Sena n+5 |L-uffiċjali jew il-persunal temporanju[12] (XX 01 01) | A*/AD | 1/3 | 1/3 |B*, C*/AST |Il-persunal iffinanzjat[13] bl-Art XX 01 02 |Persunal ieħor[14] iffinanzjat permezz tal-Artikolu XX 01 04/05 |TOTAL | 1/3 | 1/3 |8.2.2. Deskrizzjoni tal-ħidmiet imnissla mill-azzjoniFost oħrajn, it-tħejjija/negozjazzjoni ta’ memoranda ta’ ftehim u ftehim dwar is-self, koordinazzjoni mal-awtoritajiet u l-Istituzzjonijiet Finanzjarji Internazzjonali, monitoraġġ tal-politiki ekonomiċi u strutturali tal-pajjiż benefiċjarju, twettiq ta’ missjonijiet ta’ analiżi u tħejjija ta' rapporti tal-persunal tal-Kummissjoni, tħejjija ta' proċeduri tal-Kummissjoni marbuta mal-ġestjoni tal-għajnuna8.2.3. Is-sorsi tar-riżorsi umani (statutarji)X Karigi li bħalissa huma allokati għall-ġestjoni tal-programm li għandhom jinbidlu jew jittawlu( Karigi allokati minn qabel fl-eżerċizzju APS/PDB għas-sena n( Karigi li se jintalbu fil-proċedura APS/PDB li jmiss( Karigi li għandhom jitqassmu mill-ġdid billi jintużaw riżorsi eżistenti fis-servizz ta’ ġestjoni (tqassim intern mill-ġdid)( Karigi meħtieġa għas-sena n għalkemm mhux previsti fl-eżerċizzju tal-APS/PDB tas-sena kkonċernata8.2.4. Infiq Amministrattiv ieħor inkluż fl-ammont ta’ referenza (XX 01 04/05 – Infiq fuq il-ġestjoni amministrattiva)f’miljuni ta’ EUR (sa 3 ċifri wara l-punt deċimali)Linja baġitarja 01 03 02 Assistenza makrofinanzjarja | Is-Sena n | Is-Sena n+1 | Is-Sena n+2 | Is-Sena n+3 | Is-Sena n+4 | Is-Sena n+5 u ta' wara | TOTAL |Għajnuna teknika u amministrattiva oħra |- intra muros |- extra muros 1) Stima tal-Ħidma 2) Evalwazzjoni ex-post | 0.050 | 0.250 |It-total tal-għajnuna teknika u amministrattiva | 0.050 | 0.250 |8.2.5. L-ispiża finanzjarja tar-riżorsi umani u l-ispejjeż assoċjati mhux inklużi fl-ammont ta’ referenzaf’miljuni ta’ EUR (sa 3 ċifri wara l-punt deċimali)Tipi ta’ riżorsi umani | Is-Sena n | Is-Sena n+1 | Is-Sena n+2 | Is-Sena n+3 | Is-Sena n+4 | Is-Sena n+5 u ta' wara |Uffiċjali u persunal temporanju (XX 01 01) | 0.030 | 0.030 |Persunal iffinanzjat bl-Art. XX 01 02 (awżiljarji, END, persunal kuntrattwali, eċċ.) (speċifika l-linja tal-baġit) |L-ispiża totali tar-Riżorsi Umani u tal-ispejjeż li għandhom x’jaqsmu magħhom (li MHUMIEX inklużi fl-ammont ta’ referenza) | 0.030 | 0.030 |Kalkolu– Uffiċjali u aġenti temporanji |Għandha ssir referenza għall-Punt 8.2.1, fejn applikabbli |MHUX APPLIKABBLI |Kalkolu– Impjegati ffinanzjati skont l-Artikolu XX 01 02 |Għandha ssir referenza għall-Punt 8.2.1, fejn applikabbli |MHUX APPLIKABBLI |8.2.6. Infiq amministrattiv ieħor li mhuwiex inkluż fl-ammont ta’ referenza f’miljuni ta’ EUR (sa 3 ċifri wara l-punt deċimali) |Is-Sena 2009 | Is-Sena n+1 | Is-Sena n+2 | Is-Sena n+3 | Is-Sena n+4 | Is-Sena n+5 u ta' wara | TOTAL |XX 01 02 11 01 – Missjonijiet | 0.020 | 0.010 | 0.030 |XX 01 02 11 02 – Laqgħat u Konferenzi |XX 01 02 11 03 – Kumitati[16] |XX 01 02 11 04 – Studji u konsultazzjonijiet |XX 01 02 11 05 – Sistemi tal-informazzjoni |2 It-Total ta’ Nfiq Ieħor tal-Ġestjoni (XX 01 02 11) |3 Nefqa oħra ta' natura amministrattiva (speċifika billi tinkudi r-referenza għal-linja tal-baġit) |It-total tal-infiq amministrattiv, minbarra r-riżorsi umani u l-ispejjeż li għandhom x’jaqsmu magħhom (MHUX inklużi fl-ammont ta’ referenza) | 0.020 | 0.010 | 0.030 |Kalkolu – Infiq ieħor amministrattiv li mhux inkluż fl-ammont ta' referenza |Tliet missjonijiet tal-istaff għal persuna waħda jew tnejn |[1] Id-Deċiżjoni tal-Kunsill 2002/639/KE tat-12 ta’ Lulju 2002 ĠU L 209, 6.8. 2002, p. 22.[2] L-Artikolu 5 tar-Regolament tal-Kunsill (KE, Euratom) Nru 480/2009 tal-25 ta’ Mejju 2009 li jistabbilixxi Fond ta’ Garanzija għall-azzjonijiet esterni (verżjoni kkodifikata). Il-proviżjonament huwa approprjat mil-linja baġitarja “proviżjoni tal-Fond ta’ Garanzija” (linja baġitarja 01 04 01 14).[3] ĠU C […], […], p. […].[4] ĠU C […], […], p. […].[5] ĠU L 209, 6.8. 2002, p. 22.[6] ĠU L 248, 16.9.2002, p. 1.[7] Ir-Regolament tal-Kummissjoni (KE, Euratom) Nru 2342/2002, ĠU L 357, 31.12.2002, p. 1.[8] Nefqa li ma taqax taħt il-Kapitolu xx 01 tat-Titolu xx ikkonċernat.[9] Nefqa fl-Artikolu xx 01 04 tat-Titolu xx.[10] In-nefqa fi ħdan il-Kapitolu xx 01 minbarra l-Artikoli xx 01 04 jew xx 01 05.[11] Ara l-punti 19 u 24 tal-Ftehim Interistituzzjonali.[12] L-ispiża ta' dawn MHIJIEX koperta bl-ammont ta' referenza[13] L-ispiża ta' dawn MHIJIEX koperta bl-ammont ta' referenza[14] L-ispiża ta' dawn hija inkluża fl-ammont ta' referenza[15] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i konċernata/i.[16] Speċifika t-tip ta' kumitat u liema grupp jagħmel parti minnu.